Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 464

(128) Az, hogy ezek közül a tényezõk közül melyeket nevezhetünk piacra lépési korlátoknak, attól függ, hogy összefüggenek-e a meg nem térülõ költségekkel. Meg nem térülõ költségek azok a költségek, amelyek szükségesek a piacra lépéshez vagy a piaci cselekvéshez, de amelyek elvesznek a piac elhagyásakor. A fogyasztói hûséget építõ reklámköltségek általában meg nem térülõ költségek, hacsak a piacról távozó cég nem tudja eladni a márkanevét, vagy azt máshol veszteség nélkül tovább használni. Minél több a meg nem térülõ költség, annál komolyabban kell a lehetséges piacra lépõknek mérlegelni a belépés kockázatát, és a piacon mûködõk annál megalapozottabban fenyegethetnek azzal, hogy állni fogják az új versenyt, mivel a meg nem térülõ költségek miatt a piacon mûködõknek költséges lenne elhagyni a piacot. Ha például a forgalmazókat versenytilalmi kötelezettség köti a gyártóhoz, erõsebb lesz a kizárási hatás, ha a saját forgalmazói hálózat felállítása meg nem térülõ költségekkel jár a lehetséges piacra lépõ számára.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes